**Eu am sperat...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu am sperat că vom zbura de mână

Doar amândoi! Trecând tărâmul vieţii..

Doar amândoi.. lăsând clipele-n urmă

Primind în suflet, zorii Dimineţii..

Eu am sperat că vom fi împreună

La zborul celor vii, spre Dumnezeu..

Dar ai plecat.. şi m-ai lăsat în urmă

Să strâng lacrimi mereu, de dorul tău...

Dar sper şi-acum.. ca-n sfânta Dimineaţă

Vom fi cu toţi, acolo-n cerul drag

Ce l-am iubit atât în astă viaţă

Iubirea ta mă v-aştepta în prag...

E greu aici, pământul fără tine..

Iar amintirile-mi vorbesc mereu

De clipe calde.. sfinte şi sublime

Ce le-am trăit cu tine-n Dumnezeu!

Nu fi-va clipa atunci mai frumoasă

Ca întâlnirea mea cu cei iubiţi

Ce au plecat devreme înspre-Acasă,

Nu fi-va clipa nicicând mai duioasă,

Când pe vecie, toţi vom fi uniţi!

13.09.2016